English: Thank you for those questions. Certainly, on your final point about how we plan for the future, that's part of the reason we created Health Education and Improvement Wales. It's a strategic body to help forecast workforce need and to come up with that national workforce plan that I referred to earlier. And the way that they're working jointly with Social Care Wales - . Because every time we have a challenge on service pressures in this Chamber, we talk regularly about the staff and the staff that we need, and there's mixed acknowledgement of the fact that we can't always simply recruit staff, certainly within the UK, to cover all of those gaps. It's partly about planning for our future workforce, understanding where and how we'll be able to recruit from within the UK, from within Europe and the challenges that Brexit may deliver, and the wider world as well. That goes alongside our planning on increasing our training places. In the last two years, I've approved, even in very difficult times, real increases in the training of healthcare professionals, and we heard earlier today about the increased number of GP training places and others as well. And that goes on to the second point about the challenges of where health boards act individually but where we've understood that we need to act nationally to deliver the greatest returns. So our 'Train. Work. Live.' campaign has been a good example of having a national approach that health boards have all bought into - not just the common branding and not just the common messaging, but actually how we go about doing that, having a national single point of access for a range of those areas, and it's been successful, in particular in terms of GP recruitment. We've also launched - [ Inaudible.] - midwifery to follow nursing and other healthcare professionals as well. So, we are learning from where we've been successful with that campaign recently and, equally, where we know there's still more for us to do. On your point about integrating planning across the health service and with other services, your point in particular about ambulances and the challenges, this is a whole-system issue - both people who do or don't need to be in an ambulance. Once they're at the front door of an emergency department, it's very difficult for them to be released. Ambulances are held there and waiting too long, and what does that means for people who are medically fit within the hospital, wherever it is, who could and should be released and helped to get back to their own homes? That's partly within the gift of the health service. Not every single medically fit person is waiting for social care, but we do recognise it is, in significant part, about the partnership between healthcare and social care to make sure that people are having the same conversation and a more integrated approach. That underpins our transformation fund and approach, of course, as well. And I think that goes into the point that you made about future challenges. Well, we already have future challenges that are here today. Telecare and technology-enabled care aren't really about the way to deliver healthcare in the future - they're already happening today. Our challenge is how we take advantage of them to deliver much more consistently across the country. They're not just for rural parts of the country, they're for every single part of the country to improve access and experience. And we're already considering, for example, how precision medicine will change the way we'll need to plan for the service. We may well have expensive new medicines, as we're enabled to have into our system in the new treatment fund, but we could have expensive new medicines of a much more significant initial cost that could be genuinely curative, though, and that would be a very different conversation to have about front-loading the investment you make to actually have a curative impact in any event. I recognise your point about the 111 roll-out, but I do need to just come back and say we didn't roll 111 out at the same time as they did in England. They took a very rapid national approach, and they had lots and lots of problems within England as a result - very different models, and it was a really big problem in large parts of the healthcare system for staff and the public. We deliberately took more time to understand the model that we want, and the reason it isn't being rolled out at breakneck speed across the health service is because we've taken seriously the ability to get the right staff in the right place at the right time to deliver the right service, because, otherwise, we would simply repeat the mistakes that were made in England, and I'm not prepared to do that. So, finally, we certainly do take a long-term perspective. Of course, we have a long-term plan in Wales - it's called 'A Healthier Wales'. It's a joint plan across health and social care, and planning more effectively will allow us to deliver the vision that I set out before you more than a year ago.
Welsh: Diolch am y cwestiynau yna. Yn sicr, o ran eich pwynt olaf ynghylch sut y byddwn yn cynllunio ar gyfer y dyfodol, dyna ran o'r rheswm pam y gwnaethom ni greu Addysg a Gwella Iechyd Cymru. Mae'n gorff strategol i helpu i ragweld anghenion y gweithlu ac i lunio'r cynllun gweithlu cenedlaethol hwnnw y cyfeiriais ato'n gynharach. A'r ffordd y maen nhw'n gweithio ar y cyd â Gofal Cymdeithasol Cymru - . Oherwydd bob tro y cawn ni her ynghylch pwysau ar wasanaethau yn y Siambr hon, siaradwn yn rheolaidd am y staff a'r staff sydd eu hangen arnom ni, ac mae cydnabyddiaeth gymysg o'r ffaith na allwn ni bob amser recriwtio staff, yn sicr o fewn y DU, i lenwi pob un o'r bylchau hynny. Mae'n ymwneud yn rhannol â chynllunio ar gyfer ein gweithlu yn y dyfodol, deall ble a sut y byddwn yn gallu recriwtio o fewn y DU, o fewn Ewrop a'r heriau yn sgil Brexit, a'r byd ehangach hefyd. Mae hynny'n mynd law yn llaw â'n cynllunio i gynyddu ein lleoedd hyfforddi. Yn y ddwy flynedd ddiwethaf, rwyf wedi cymeradwyo, hyd yn oed mewn cyfnod anodd iawn, cynnydd gwirioneddol mewn hyfforddiant gweithwyr gofal iechyd proffesiynol, a chlywsom yn gynharach heddiw bod mwy o leoedd hyfforddi meddygon teulu ac eraill hefyd. Ac mae hynny'n arwain at yr ail bwynt ynghylch yr heriau o ran lle mae byrddau iechyd yn gweithredu'n unigol ond lle rydym ni wedi deall bod angen i ni weithredu'n genedlaethol er mwyn cyflawni'r enillion mwyaf. Felly bu ein hymgyrch 'Hyfforddi. Gweithio. Byw' yn enghraifft dda o gael dull gweithredu cenedlaethol y mae byrddau iechyd i gyd wedi'i ddefnyddio - nid dim ond y brandio cyffredin ac nid y negeseuon cyffredin yn unig, ond sut yr awn ati i wneud hynny, cael canolbwynt cenedlaethol ar gyfer amrywiaeth o'r meysydd hynny, a bu hynny'n llwyddiannus, yn enwedig o ran recriwtio meddygon teulu. Rydym hefyd wedi lansio - [ Anghlywadwy.] - bydwreigiaeth i ddilyn nyrsio a gweithwyr gofal iechyd proffesiynol eraill hefyd. Felly, rydym ni'n dysgu o ble y buom ni'n llwyddiannus o ran yr ymgyrch honno'n ddiweddar ac, yn yr un modd, lle'r ydym ni'n gwybod bod mwy i ni ei wneud o hyd. O ran eich pwynt am integreiddio cynllunio ar draws y gwasanaeth iechyd a chyda gwasanaethau eraill, eich pwynt yn arbennig am ambiwlansys a'r heriau, mae hwn yn fater ar gyfer y system yn ei chyfanrwydd - pobl y mae angen iddyn nhw fod mewn ambiwlans a phobl nad oes angen iddyn nhw fod mewn ambiwlans. Ar ôl cyrraedd drws blaen adran achosion brys, mae'n anodd iawn eu rhyddhau. Mae ambiwlansys yn cael eu cadw yno ac yn aros yn rhy hir, a'r hyn y mae hynny'n ei olygu i bobl sy'n abl yn feddygol yn yr ysbyty, ble bynnag y mae hwnnw, y gellid ac y dylid eu rhyddhau a'u helpu i ddychwelyd i'w cartrefi eu hunain. Mae hynny'n rhannol o fewn pŵer y gwasanaeth iechyd. Nid yw pob un person sy'n abl yn feddygol yn aros am ofal cymdeithasol, ond rydym ni yn cydnabod bod hynny, yn bwysig iawn, yn ymwneud â'r bartneriaeth rhwng gofal iechyd a gofal cymdeithasol i wneud yn siŵr bod pobl yn cael yr un sgwrs a dull o weithredu mwy integredig. Mae hynny'n sail i'n cronfa weddnewid a'n dull o weithredu, wrth gwrs, hefyd. Ac rwy'n credu bod hynny'n ein harwain at y pwynt a wnaethoch chi am heriau'r dyfodol. Wel, mae heriau'r dyfodol eisoes yn ein hwynebu heddiw. Nid yw teleofal a gofal sydd wedi'i alluogi gan dechnoleg yn ymwneud mewn gwirionedd â'r ffordd o ddarparu gofal iechyd yn y dyfodol - mae hynny'n digwydd eisoes heddiw. Yr her i ni yw sut y gallwn ni fanteisio arnyn nhw i ddarparu'n llawer mwy cyson ledled y wlad. Nid ydyn nhw ar gyfer rhannau gwledig o'r wlad yn unig, ond ar gyfer pob un rhan o'r wlad i wella argaeledd a phrofiad. Ac rydym ni eisoes yn ystyried, er enghraifft, sut y bydd meddygaeth fanwl yn newid y ffordd y mae angen i ni gynllunio ar gyfer y gwasanaeth. Efallai'n wir fod gennym ni feddyginiaethau newydd drud y gallwn ni eu cael i'n system drwy'r gronfa triniaethau newydd, ond er hynny, gallem gael meddyginiaethau newydd drud ar gost gychwynnol lawer mwy sylweddol a allai yn wirioneddol wella pobl, a byddai honno'n sgwrs wahanol iawn ynglŷn â rhoi mwy o bwyslais ar gamau rhagarweiniol y buddsoddiad yr ydych chi'n ei wneud i allu gwella pobl, beth bynnag fo'r amgylchiadau. Rwy'n cydnabod eich pwynt ynglŷn â chyflwyno 111, ond mae angen imi ymateb a dweud nad oeddem ni wedi cyflwyno 111 yr un pryd â Lloegr. Bu iddyn nhw weithredu'n gyflym iawn yn genedlaethol, ac roedd ganddyn nhw lawer iawn o broblemau yn Lloegr o ganlyniad i hynny - modelau gwahanol iawn, ac roedd hi'n broblem wirioneddol fawr mewn rhannau helaeth o'r system gofal iechyd i staff a'r cyhoedd. Yn fwriadol fe wnaethom ni gymryd mwy o amser i ddeall y model sydd arnom ni ei eisiau, a'r rheswm pam nad yw'n cael ei gyflwyno ar ras wyllt ar draws y gwasanaeth iechyd yw oherwydd ein bod wedi cymryd o ddifrif y gallu i gael y staff priodol yn y lle priodol ar yr adeg briodol i gyflawni'r gwasanaeth priodol, oherwydd, fel arall, ni fyddem yn gwneud dim mwy nag ailadrodd y camgymeriadau a wnaethpwyd yn Lloegr, ac nid wyf yn barod i wneud hynny. Felly, yn olaf, rydym yn sicr yn cymryd safbwynt hirdymor. Wrth gwrs, mae gennym ni gynllun hirdymor yng Nghymru - a elwir yn 'Cymru Iachach'. Mae'n gynllun ar y cyd ar gyfer iechyd a gofal cymdeithasol yn ei gyfanrwydd, a bydd cynllunio'n fwy effeithiol yn caniatáu i ni wireddu'r weledigaeth a gyflwynais ger eich bron fwy na blwyddyn yn ôl.